**Formálna úprava atestačnej práce**

V atestačnej práci dodržujte riadkovanie 1,5, okrem poznámok pod čiarou (1,0). Okraje si v atestačnej práci stanovte nasledovne:

Zhora – 2,5 cm

Zdola – 2,5 cm

Sprava – 2,0 cm

Zľava – 3,5 cm

Text sa zarovnáva do bloku.

Veľkosť písma je v celej atestačnej práci jednotný – 12 bodov, okrem uvedených zmien, ktoré sú zaznamenané v dokumente vzor atestačnej práce. Veľkosť písma v poznámke pod čiarou je 10 bodov. Typ písma je taktiež jednotný - Times New Roman. Pri názve kapitol sa používa rovnaká farba písma ako v celom texte (nevyužívajte iné druhy farieb okrem čiernej).

Atestačná práca sa píše v autorskom pluráli - 1.osoba množného čísla.

Strany sa do rozsahu atestačnej práce započítavajú od úvodu po poslednú stranu zoznamu použitej literatúry. Prílohy sa do rozsahu atestačnej práce nezapočítavajú a ani sa nečíslujú.

Prvá očíslovaná strana je úvod (napr. číslom 7).

Za poslednou číslicou pri označení kapitoly, prípadne podkapitoly sa nepíše bodka.

Rozsah atestačnej práce sa rôzni podľa typu atestačnej práce, aj podľa dosiahnutého vzdelania. Presný rozsah atestačnej práce nájdete vo Vyhláške MŠ SR č. 445/2009 Z.z o kontinuálnom vzdelávaní, kreditoch a atestáciách pedagogických zamestnancov a odborných zamestnancov.

V uvedenej vyhláške sa dozviete aj ďalšie podrobnosti o vykonaní atestácie.